钦定古今图书集成/历象汇编/庶征典/第014卷 > 《风雨叹》明·李东阳
## 钦定古今图书集成/历象汇编/庶征典/第014卷 > 《风雨叹》明·李东阳

《壬辰》七月壬子日，大风东来吹海溢。峥嵘巨浪高比
山，水底长鲸作人立。愁云压地湿不翻，“六合惨淡迷
乾坤。阴阳九道错白黑，乌兔不敢东西奔。里人苍黄
神屦变，三十年前未曾见。东村西舍喧呼遍，牒书走
报州与县。山豗谷汹豺虎嗥，万木尽拔乘波涛。洲沈
岛灭无所逃，顷刻性命轻鸿毛。我方停舟在江皋，披”
衣踞床夜复昼。忽掩青袍涕双透，举头观天恐天漏。
此时忧国况思家，不觉红颜坐凋瘦。潼关以西兵气
多，胡笳吹尘尘满河。安得一洗空干戈？不然独破杜
陵屋，犹能不废啸与歌。世间万事不得意，天寒岁暮
空蹉跎，呜呼奈尔苍生何！